ฝนตกถนนลื่น ปิกอัพตกร่องถนน คนขับร่างกระเด็นโดนทับสลด 
หนุ่มวัย 40 ปี ขับรถปิกอัพมาตามถนนมุ่ เจอฝนตกกลางทาง รถเสียหลักลื่นตกลงร่องกลางถนน พลิกคว่ำร่างกระเด็นออกมามาขวางเลนรถออีกคัน ทับเสียชีวิตคาที่เวลา 16.00 น.วันที่ 13 เม.ย. ร.ต.ท.ณัฐพล นิธิพัฒน์โรจน์ รอง สว.สอบสวน สภ.นครชัยศรี จ.นครปฐม รับแจ้งเหตุมีอุบัติเหตุรถกระบะพลิกคว่ำมีผู้เสียชีวิต เหตุเกิดหน้าปั๊ม พีที กม.28 ถนนบรมราชชนนี หมู่ 1 ต.ขุนแก้ว อ.นครชัยศรี จ.นครปฐม จึงรุดตรวจสอบที่เกิดเหตุพร้อมมูลนิธิสุขศาลานุเคราะห์นครปฐมที่เกิดเหตุ ฝั่งขาเข้านครปฐมเลนขวาสุดพบศพ นายพงษ์พันธ์ พุฒทอง อายุ 40 ปี สภาพศพคอหัก ท้ายทอยมีแผลลึก จึงนำศพส่งชันสูตรที่ รพ.นครชัยศรี และพบรถยนต์กระบะ อีซูซู สีบรอนซ์ ทะเบียน ตว 984 กทม. สภาพรถมีรอยเฉี่ยวชน ส่วนที่ร่องน้ำระหว่างช่องด่วนและคู่ขนาดพบรถกระบะโตโยต้า วีโก้ สีบรอนท์ทอง ทะเบียน บล 2491 นครปฐม พลิกคว่ำพังเสียหายทั้งคันสอบถาม นายอนงลักษณ์ แซ่จึง อายุ 35 ปีคนขับรถกระบะ อีซูซู ทะเบียน ตว 984 กทม.เผยว่า กำลังขับรถไปส่งสินค้าที่นครปฐม โดยขับมาเลนขวา เห็นรถยนต์กระบะ โตโยต้า ทะเบียนบล 2491 นครปฐม ขับมาด้วยความเร็วสูง เมื่อมาถึงที่เกิดเหตุ ซึ่งมีฝนตกลงมาโปรยปราย รถกระบะโตโยต้า คันเกิดเหตุได้ลื่นเสียหลักหมุนลงร่องน้ำและคนขับกระเด็นมาที่ถนนเลนตนพอดี ตนเบรกไม่ทันจึงพุ่งทับร่างผู้เสียชีวิตที่นอนอยู่บนถนน เบื้องต้นเจ้าหน้าที่ตำรวจจะได้สอบสวนเพิ่มเติม เพื่อหาสาเหตุของการเกิดอุบัติเหตุที่แท้จริงต่อไป
หนุ่มวัย 40 ปี ขับรถปิกอัพมาตามถนน เจอฝนตกกลางทาง รถเสียหลักลื่นตกลงร่องกลางถนน พลิกคว่ำร่างกระเด็นออกมามาขวางเลนรถออีกคัน ทับเสียชีวิตคาที่ 
ฝนตกถนนลื่น,ฝนตกรถคว่ำ,ร่างกระเด็นถูกทับ,อุบัติเหตุ ฝนตก,อุบัติเหตุ นครปฐม,ข่าวทั่วไป